קודי חאקפו

קודי מאתס חאקפו (בהולנדית: Cody Mathès Gakpo; נולד ב-7 במאי 1999) הוא כדורגלן הולנדי המשחק בעמדת החלוץ בליברפול מהפרמייר ליג ובנבחרת הולנד. חאקפו נולד באיינדהובן שבהולנד. גדל במחלקת הנוער של פ.ס.וו. איינדהובן ההולנדית, אליה הגיע בשנת 2007. ב-25 בפברואר 2018 הוא ערך את הופעת הבכורה שלו בקבוצה הבוגרת של פ.ס.וו. איינדהובן מליגת העל ההולנדית, כשנכנס כמחליף בניצחון 3-1 על פיינורד במסגרת המחזור ה-25 בליגה לעונת 2017/2018. זו הייתה הופעתו היחידה בעונה זו, בסיומה זכה המועדון באליפות הולנד. בעונת 2018/2019 זכה חאקפו לדקות משחק רבות יותר במדי המועדון. ב-26 בספטמבר 2018 הוא הבקיע את שער הבכורה שלו במועדון, בניצחון 4-0 על אקסלסיור מאאסליוס במסגרת הסיבוב הראשון של הגביע ההולנדי. ב-3 בפברואר 2019 הוא הבקיע את שער הבכורה שלו בליגה, בניצחון 5-0 על פורטונה סיטארד במסגרת המחזור ה-20. בסך הכל ערך חאקפו 16 הופעות ליגה בעונה זו והבקיע שער אחד, וקבוצתו סיימה במקום השני בליגה. בשתי העונות הבאות ערך חאקפו 48 הופעות ליגה והבקיע 14 שערים, כאשר בעונת 2020/2021 קבוצתו סיימה פעם נוספת במקום השני בליגה. ב-7 באוגוסט 2021 שיחק חאקפו משחק מלא בניצחון 4-0 על אייאקס במסגרת מגן יוהאן קרויף. בעונת 2021/2022 נבחר לכדורגלן השנה בהולנד, לאחר שסיים את העונה עם 12 שערים ו-13 בישולים. ב-28 בדצמבר 2022, קודי חאקפו הסכים לחתום בליברפול מהפרמייר ליג האנגלית, ברגע שחלון ההעברות יפתח ב-1 בינואר 2023. בבי-בי-סי ספורט דווח שהוא הסכים לחוזה של חמש וחצי שנים בסכום העברה של בין 35.4 מיליון ל-44.3 מיליון פאונד (40 מיליון ל-50 מיליון אירו), סכום שיא עבור פ.ס.וו. איינדהובן. ב-14 בינואר ערך הופעת בכורה בקבוצה, בהפסד 0–3 לברייטון אנד הוב אלביון. ב-13 בפברואר כבש שער ראשון בקבוצה בניצחון 2–0 על אברטון. בסך הכל כבש 7 שערי ליגה ב-21 הופעות פרמייר ליג בעונתו הראשונה בקבוצה. חאקפו יכול היה לשחק עבור נבחרות הולנד, גאנה או טוגו. הוא היה חלק מסגל נבחרת הולנד עד גיל 21 בטורניר אליפות אירופה עד גיל 21 לשנת 2021. הוא ערך בטורניר שלוש הופעות, בהן הבקיע שני שערים. חאקפו היה חלק מסגל נבחרת הולנד בטורניר יורו 2020. ב-21 ביוני 2021 הוא ערך את הופעת הבכורה שלו בנבחרת, כשהחליף את פרנקי דה יונג בדקה ה-79 בניצחון 3-0 על נבחרת מקדוניה הצפונית במסגרת שלב הבתים של הטורניר. ב-4 בספטמבר הוא הבקיע את שער הבכורה שלו בנבחרת, בניצחון 4-0 על נבחרת מונטנגרו במסגרת מוקדמות מונדיאל 2022. חאקפו נכלל בסגל נבחרת הולנד בטורניר מונדיאל 2022, והבקיע בכל אחד ממשחקי הבתים, נגד סנגל, אקוודור וקטאר. נכלל בסגל נבחרת הולנד לטורניר יורו 2024. חאקפו הוא נוצרי-פנטקוסטלי. הוא אמר, "אני קורא בתנ"ך כל יום, אני מתפלל כל יום, אני אוהב ללכת לכנסייה, ואני קורא הרבה ספרים על דת הנצרות". פ.ס.וו. איינדהובן אליפות הולנד: 2017/2018 מגן יוהאן קרויף: 2021, 2022 הגביע ההולנדי: 2021/2022 ליברפול גביע הליגה האנגלית: 2023/2024 אישיים כדורגלן השנה בהולנד: 2021/2022 יורו 2024-נעל הזהב מדיה וקבצים בנושא קודי חאקפו בוויקישיתוף קודי חאקפו, ברשת החברתית פייסבוק קודי חאקפו, ברשת החברתית אינסטגרם קודי חאקפו, באתר Transfermarkt קודי חאקפו, באתר Soccerway קודי חאקפו, באתר BDFutbol קודי חאקפו, באתר WorldFootball.net קודי חאקפו, באתר National Football Teams קודי חאקפו, באתר FootballDatabase.eu קודי חאקפו, באתר ESPN Cody Gakpo leeft de droom van bijna elke Eindhovense jongen באתר Eindhovens Dagblad, ‏ 1 ביוני 2019 (בהולנדית) Liverpool FC — Liverpool reach agreement for Cody Gakpo transfer, www.liverpoolfc.com (באנגלית) "Liverpool reach agreement with PSV for Gakpo". BBC Sport (באנגלית בריטית). נבדק ב-2023-01-01. Editor, Netherlands coach eyes Ghanaian youngster Gakpo, Dailymailgh, ‏2019-08-14 (באנגלית אמריקאית) Ghanaian striker Cody Gakpo delighted to sign new long-term deal with PSV Eindhoven, GhanaWeb, ‏2020-12-29 (באנגלית) "Late goals give Dutch victory over Senegal". BBC Sport (באנגלית בריטית). נבדק ב-2023-01-01. "Valencia scores as Ecuador draw with Netherlands". BBC Sport (באנגלית בריטית). נבדק ב-2023-01-01. "Gakpo nets again as Dutch beat Qatar to top group". BBC Sport (באנגלית בריטית). נבדק ב-2023-01-01. Dit zijn de 26 spelers van bondscoach Ronald Koeman voor EURO 2024 באתר התאחדות הכדורגל ההולנדית המלכותית, 29 במאי 2024 (בהולנדית) https://netherlands.postsen.com/sports/112754/Cody-Gakpo-%E2%80%98I-try-to-transfer-the-lessons-from-my-church-to-others-as-best-I-can%E2%80%99.html Dutch Stars Depay, Gakpo Stand for Christ During FIFA World Cup: 'We Are Thankful to God', CBN News, ‏2022-12-09 (באנגלית)